চলতি বছরের গোড়ায় ভারতে এমনই স্পিনিং উইকেটে ফাঁদে পড়েছিল অস্ট্রেলিয়া। বেঙ্গালুরুতে ১১২ রানে অলআউট হওয়ার পর ধর্মশালায় ১৩৭ রানে অলআউট হয়েছিল দলটি। মিরপুরেও এমন কিছুরই আভাস ছিল। ৩৩ রানে ৪ উইকেট হারানো দলটি সে শঙ্কা দূর করে দেয় ম্যাট রেনশ- পিটার হ্যান্ডসকম্বের ৬৯ রানের জুটিতে। তবে এটুকু পথ পাড়ি দিতে গিয়ে রেনশ একাই তিন তিনবার সুযোগ দিয়েছিলেন টাইগারদের। তা লুফে নিতে পারেননি সৌম্য-মোস্তাফিজরা।